ગઇ કાલે છેલ્લે દિવસના અંતે બીએસઇ સેન્સેક્સ ૧૬૭ પોઇન્ટના સુધારે ૨૮,૪૬૮, જ્યારે એનએસઇ નિફ્ટી ૪૩ પોઇન્ટના સુધારે ૮૮૦૦ની ઉપર ૮૮૨૧ પોઇન્ટની સપાટીએ બંધ જોવાઇ છે. બજારના જાણકારોના જણાવ્યા પ્રમાણે આગામી સપ્તાહે ફેબ્રુઆરી એક્સપાયરીના પગલે શેરબજારમાં બંને તરફની વધ-ઘટ જોવાઇ શકે છે, જોકે નિફ્ટી ૮૮૦૦ની ઉપર બંધ આવી છે તે એક સારાે સંકેત ગણાવી શકાય. આગામી સપ્તાહે ૨૪ ફેબ્રુઆરીએ મહાશિવરાત્રી હોવાના કારણે શેરબજાર બંધ રહેશે. આમ, ચાર દિવસનું ટૂંકું ટ્રેડિંગ સપ્તાહ રહેશે. દરમિયાન ચાલુ સપ્તાહ દરમિયાન સેન્સેક્સમાં ૦.૫ ટકાનો સુધારો નોંધાયો હતો, જ્યારે નિફ્ટીમાં ૦.૩ ટકાનો સુધારો જોવાયો હતો. ખાસ કરીને બેન્ક સેક્ટરની આગેવાનીએ શેરબજારમાં આગેકૂચ નોંધાતી જોવાઇ હતી.